Lav et referat af nedenstående tekst:

Tekst:
De nordjyske kommuner vil stå i kø for at få lov til at hæve skatteprocenten næste år. Men langt fra alle får lov. Regeringen vil nemlig kun tillade en samlet skattestigning på 750 millioner i hele landet. - Det beløb slår langt fra til, og vi kan derfor forvente et mindre hundeslagsmål for at få del i pengene, vurderer Egon Pleidrup, der er formand for den nordjyske kommuneforening, til DR Nordjylland. Fordelingen har ikke været drøftet, men han er overbevist om, at det bliver kommunernes kontaktråd, der i efteråret skal fordele sol, vind og penge lige. En anden løsning var at få indenrigsministeren til at hæve beløbet fra de fastlagte 750 millioner kroner. Men den løsning tror Egon Pleidrup ikke på. - Kommunerne må tage slagsmålet med sig selv, siger Egon Pleidrup, der i øvrigt varsler en skattestigning i sin egen Morsø Kommune med  en procent. Hvis han altså får lov af kollegerne.

Referat:
Nordjyske kommuner vil have højere skatteprocent - men får måske ikke lov